open-index/open-wikipedia-markdown huggingface dataset:
Liv Nergaard

**Liv Nergaard** (1924–2016)  var en norsk maler, tekstilkunstner og billedhugger. Hun arbeidet også med portretthoder og produserte dukketeaterforestillinger til pedagogisk bruk.

## Utdannelse
Nergaard var utdannet ved Statens kunstakademi (1945–1946) og Bergen lærerhøgskole (1971–1972). I tillegg var hun hospitant ved Statens håndverks- og kunstindustriskole (1943–1945 og 1952–1953) og ved Det Illegale Akademi (1943–1945).

## Kunstnerisk virke
I 1961 bosatte Liv Nergaard seg på Flosta i Arendal kommune sammen med sin ektefelle; billedhugger Finn Henrik Bodvin.  I disse årene arbeidet hun aktivt som billedkunstner, og deltok blant annet to ganger på Høstutstillingen (1970 og 1976) og seks ganger på Sørlandsutstillingen (1969–1981).

### Dukketeater
Fra 1968 underviste Nergaard i formingsfag, dukketeater og drama i grunnskolen i Arendal. Hun var aktiv i Arendal figur- og dukketeater, og var én av initiativtakerne til oppstarten av teatret i 1969, sammen med blant andre Ute de Lange Nilsen Scharf.

### «Flostakunstnerne»
Liv Nergaard var en del av en kunstnerkoloni som oppstod på Flosta i etterkrigsårene. Sammen med blant andre Ferdinand Finne, Ellen Iden, Ivar Jerven, Kjerstin Øvrelid, Knut Monrad, Finn Strømsted, Bodil Cappelen og Finn Henrik Bodvin  dannet de kunstmiljø hvor de hentet inspirasjon fra natur og skjærgård. Seks av disse kunstnerne hadde på midten av sekstitallet en utstilling i Skien kunstforening under navnet «Flostakunstnerne».

I 2016 planla Arendals-festivalen *Vi over 60* en kunstutstilling der de ville gjenskape Flostakunstnernes utstilling fra Skien kunstforening, med verker av blant andre Liv Nergaard. Festivalen skulle gå av stabelen i september 2016, men Liv Nergaard døde noen måneder tidligere.

## Referanser
Star Wars Episode I: Jedi Power Battles

***Star Wars Episode I: Jedi Power Battles*** er et action-eventyrspill utviklet og utgitt av LucasArts for PlayStation, Dreamcast og Game Boy Advance. Handlingen følger tidslinjen til filmen *[[Star Wars Episode I: Den skjulte trussel]]*.

Spillerne kan velge mellom fem jedier fra prequel perioden, og de kan hoppe, løpe, slå og bruke kraften til å gjennomføre spillets ti oppdrag. Første oppdrag er på en av Handelsføderasjonens slagskip og det siste er mot Darth Maul under kampen om Naboo. Spillerens primærvåpen er en lyssabel som blir brukt til å nedkjempe bølger av fiender, og reflektere laserskudd. Mens kraften kan bli brukt som ett sekundærvåpen.

Spilleren kan velge mellom en av fem Jedi-agenter som kan løpe, hoppe eller bruke Kraften gjennom spillets 10 nivåer. Karakterene som er tilgjengelige for spilleren er:
* Obi-Wan Kenobi
* Qui-Gon Jinn
* Mace Windu
* Adi Gallia
* Plo Koon.

Karakterene har spesifikke lyssabel-stiler, krefter, svakheter eller andre styrker. Spillet inneholder både karakterer og nivåer som kan låses opp ved å gjennomføre spesifikke oppgaver i løpet av spillet. Opp til fire ekstra opp-låsbare karakterer er tilgjengelige, avhengig av plattform. Fire ekstra nivåer kan også låses opp etter hvert, som tilbyr spilleren unike minispill.

## Handling
Spillet følger løst handlingen til Star Wars Episode I: Den skjulte trussel, og begynner i det to Jedi skal forsøke å forhandle frem en avtale mellom den korrupte Trade Federation og den kongelige regjeringen på planeten Naboo. Men dette møtet viser seg å være en felle, og de to Jediene må slå seg gjennom en mengde kamp-droider på Trade Federation-skipet. Jediene kommer etter hvert opp til planetens overflate, hvor de må kjempe seg gjennom sumpene som til slutt fører til gatene i Naboos hovedstad: Theed. I den påfølgende konflikten blir Jediene tvunget til å flykte med Naboos dronning Amidala og flere betrodde medlemmer av hoffet hennes.

Gruppen ankommer Tatooine, hvor de håper å skaffe nye deler for å reparere et romskip. Miljøet viser seg å være fiendtlig, og Jediene blir tvunget til å forsvare seg mot Tusken Raiders og et angrep fra en morder med mørk kappe - samtidig som alle delene de trenger blir anskaffet. Jediene tar seg til slutt frem til Coruscant, hvor en gruppe kriminelle angriper dem. Jediene er bekymret for planetens velferd og ikke finner noe håp hos det apatiske senatet. De vender tilbake til Naboo, for å frigjøre byen Theed fra handelsforbundets kontroll. Men fremgangen deres blir blokkert av Sith-lærlingen Darth Maul, som tidligere hadde forsøkt å drepe Jediene på Tatooine. Sithen engasjerer de to Jediene i kamp.

## Mottagelse
Spillet fikk en positiv til blandet mottagelse ved utgivelsen. GameRankings og Metacritic gav spillet en score på 74,73% og 76/100 for Dreamcast versjonen; 56,96% og 58/100 For Game Boy Advance versjonen; og 56,93% for PlayStation versjonen.

## Referanser


## Eksterne lenker
*
*
Ausetvatnet

**Ausetvatnet** er en innsjø i Stjørdal kommune i Trøndelag. Det er reguleringsmagasin for kraftverkene Skulbørstadfoss og Mælafoss, som ligger lenger ned i vassdraget. Ausetvatnet ble oppdemt i 1926, og regulert 5,3 meter. Demningen ble lagt ved samløpet mellom Kaldåa og utløpselva fra Ausetvatnet, slik at Kaldåa nå munner ut i det nye magasinet. 

## Referanser
Pusselbitar

***Pusselbitar*** er en svensk miniserie i tre deler fra 2001 regissert av Simon Kaijser. Manuset ble skrevet av Pernilla Oljelund. Serien ble laget av Sveriges Television i samproduksjon med Finlandssvenska Televisionen. Norskfødte Jon Rekdal har skrevet musikken og norske Kirsti Eline Torhaug spiller rollen som Cathrine Gramer.

## Handling
Serien handler om sykkelbudet Joel som finner kjærligheten i form av Marika. Hun har en midlertidig jobb på kontoret til et bemanningsforetak. Når Joel har fattet mot til å by henne ut er hun ikke lenger der. Hans foreldre Björn og Marianne skal skilles etter at Björn har vært utro med en elev på trafikkskolen hvor han er lærer. Marianne er knust i begynnelsen, men blir trøstet av Björns bror Hans, og han trøster henne så godt at hun forelsker seg i ham.

## Rolleliste
* Catherine Hansson - Marianne
* Lennart Jähkel - Björn
* Erik Johansson - Joel Hallberg
* Lena Strömberg - Gabi
* Ivan Mathias Petersson - Pierre Bouveng
* Anders Nyström - Tage
* Monica Nielsen - Maud Forsberg
* Stefan Sauk - Hans
* Suzanne Ernrup - Tina
* Noomi Rapace - Marika Nilsson
* Christer Fant - Glenn
* Kirsti Eline Torhaug - Cathrine Gramer
* Oliver Loftéen - Isak
* David Boati - Sudden
* Pontus Gårdinger - Pappa på BB
* Erik Ljung - Johan

## Referanser


## Eksterne lenker
*
Bobby Wood

**Bobby Shou Wood** (født 15. november 1992) er en amerikansk fotballspiller som spiller for Real Salt Lake.

Den 15. mai 2016 signerte han en fireårs kontrakt med .

## Referanser


## Eksterne lenker
*
Myklebustdalen kraftverk

**Myklebustdalen kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 135 meter i Mattiselva.

Installert effekt er 230 kW. Årsproduksjon er 1 GWh.

## Referanser


## Kilder
* 
* NVE vannkraftdatabase
Doralice (Orlando innamorato/furioso)

***Doralice*** er en litterær skikkelse i karolingerlitteraturen i middelalderen. Hun dukker opp for første gang i det episke dikt *[[Orlando innamorato|Orlando Innamorato]]* av Matteo Maria Boiardo, og blir viktigere i *[[Orlando furioso|Orlando Furioso]]* av Ludovico Ariosto.

Doralice er en sarasensk prinsesse, datter av kong Stordilano av Granata. Likesom Angelica er hun en vakker og romantisk skikkelse, og samtidig en fristerinne. Hun blir forlovet til Rodomonte, men bortføres av Mandricardo.
Appleton (Wisconsin)

**Appleton** er en by i den amerikanske delstaten Wisconsin som i hovedsak ligger i Outagamie County, men deler av byen ligger også i Countyene Calumet og Winnebago. Byen omfattes av betegnelsen Fox Cities da den ligger langs Fox River,  sydvest av Green Bay og  nord av Milwaukee. Appleton er fylkessete for Outagamie County. Befolkningen var på 72&nbsp;623 under folketellingen i 2010.  Av disse var 60&nbsp;045 i Outagamie County, 11&nbsp;088 i Calumet County og 1&nbsp;490 i Winnebago County. Appleton er hovedbyen i «Appleton, Wisconsin Metropolitan Statistical Area» som inkluderer Wisconsin-byene Appleton, Oshkosh og Neenah. Byen har de to høyeste bygningene i Outagamie County, Zuelke Building og 222 Building, på 51 meter og 56 meter respektivt.

Appleton er hjertet av Fox River dalen, og innehar blant annet Fox Cities Performing Arts Center, Fox River Mall, Neuroscience Group Field at Fox Cities Stadium og Appleton International Airport, samt dalens to hovedsykehus: St. Elizabeth Hospital og ThedaCare Regional Medical Center-Appleton.

## Referanser


## Eksterne lenker
*
Osebakken

**Osebakken** er en av Porsgrunns eldste bydeler, beliggende på østsiden av Skienselva mot kommunegrensen til Skien i nord.

På 1700-tallet vokste strandstedet rundt Leirkupelva ved Osebakken omtrent samtidig med og uavhengig av etableringen av *Porsgrund* på Skienselvas vestre bredd, og østsiden ble til innpå 1800-tallet omtalt som Osebakken og vestsiden som Porsgrund. Befolkningen på Osebakken sognet til Gjerpen, strandstedet utviklet seg til ladested under Gjerpen og ble ikke innlemmet i Porsgrunn før i 1842.

## Kilder
* Porsgrunns historie. 1 : Fra lasteplass til kjøpstad 1576-1807 (Joh. N. Tønnessen, Porsgrunn 1956)
* Mangfold og ærverdig byhistorie - pd.no, 03.05.2005
Åsmund Snøfugl

**Åsmund Snøfugl** (født 17. mai 1944 på Røros) er en norsk forfatter, gründer, forlegger og lokalavisredaktør, bosatt på Melhus i Trøndelag. Han startet avisen *[[Trønderbladet]]*, senere avisen *[[Gaula (avis)|Gaula]]*. Han driver også virksomheten Snøfugl forlag.

I oppveksten bodde han en rekke steder, og fikk gjennom faren Johan Snøfugl tidlig kontakt med avisarbeid og skribentvirksomhet. Faren skrev bøker, og var på 1950-tallet redaktør for aviser både i Mosjøen og i Narvik. Åsmund Snøfugl selv startet sin pressekarriere i åtteårsalderen, som avisgutt i Narvik. Ni år gammel ble han også redaktør for «Barnekroken» i *[[Ofoten Folkeblad]]*.

Etter hvert utdannet han seg ved Universitetet i Oslo, med fagene historie, tysk og fransk. På 1980-tallet tok han også fagbrev som typograf.

I 1972 startet han sin egen forlagsvirksomhet, med utgivelsen av boka *Tid i aske*, en oversettelse av den indiske forfatteren Debabrata Rej. Siden har han gjennom forlaget utgitt mer enn 400 bøker (fram til 2016), både skjønnlitteratur og dokumentarer. Selv har han stått som forfatter eller medforfatter i en håndfull utgivelser, blant annet et verk som utvandringen fra Melhus til Amerika.

I 1979 startet han sammen med kona Anne Sveberg den lokale avisen *[[Trønderbladet]]*, der han var redaktør fram til avisen ble solgt i 1996. I 2001 tok han nok en gang fatt på et avisprosjekt, denne gangen avisen *[[Gaula (avis)|Gaula]]* i Melhus. Virksomheten har i stor grad vært en familiegjeskjeft, der kone, sønn og datter har bidratt.

Åsmund Snøfugl har i to perioder sittet som leder i Landslaget for lokalaviser, fra 1990 til 1992 og fra 1994 til 1996.

## Priser
* 1994: Melhus kommunes kulturpris

## Kilder
* «Hobby, arbeid og glede», *Norsk Tidend* nr 3 2016, side 22-23.
Kärlek och hela alltihopa

***Kärlek och hela alltihopa*** er en svensk kortfilmkomedie fra 1998 skrevet og regissert av Kristina Humle. Kirsti Eline Torhaug spiller den kvinnelige hovedrollen som journalisten Alice.

## Handling
Filmen er en alvorlig komedie om lengsel etter kjærlighet. Ukebladjournalisten Alice gjør intervjuer om pasjon. Samtidig skjer det ting rundt hjørnet som snur opp og ned på den ellers så kontrollerte kvinnen.

## Rolleliste
* Kirsti Eline Torhaug - Alice, journalist
* Bengt Nilsson - Claes
* Jessica Liedberg - Pia
* Henrik Rafaelsen - Johannes, avisfotograf
* Magnus Krepper - Tangofyren
* Saga Israelson - Fotomodellen
* Tobias Kirchhoff - Den mannlige fotomodellen
* Eric Broms - Motefotografen
* Chatarina Larsson	- Den kvinnelige politikeren
* Bengt C.W. Carlsson - Den kvinnelige politikerens mann
* Patrik Pettersson - Barfyren
* Mats Hedlund - Taxisjåføren
* Carina Johansson - Forfatterinnen
* Christian Sundgren - Den lille gutten på badet
* Karin Ahlenius - Den strykende kvinnen
* Viktor Friberg - Enkemannen

## Utmerkelser
*Kärlek och hela alltihopa* vant juryens pris under den internasjonale filmhøyskolefestivalen i München i 1997.

## Referanser


## Eksterne lenker
*
Bakery Jatta

**Bakery Jatta** (født 1998) er en gambisk fotballspiller som spiller for den tyske klubben .

Den 13. juni 2016 signerte han for .

## Referanser


## Eksterne lenker
* 
* Flyktning fikk kontrakt med Bundesliga-klubb
Snøfugl forlag

**Snøfugl forlag** er et mindre norsk bokforlag, etablert i 1972, drevet av Åsmund Snøfugl. Virksomheten holder til i Melhus i Trøndelag. Forlaget har gitt ut mer enn 400 bøker (fram til 2016).

Virksomheten startet med utgivelsen av romanen *Tid i aske* av den indiske forfatteren Debabrata Rej, oversatt til norsk i 1972. Siden har forlaget gitt ut både skjønnlitteratur og dokumentarer, hovedsakelig fra norske forfattere. 

Innen skjønnlitteratur har Snøfugl blant annet utgitt Gabriel Brovold, Anders O. Klakegg, Ragnhild Magerøy, Anne B. Ragde, Fredrik Skagen, Johan Snøfugl, Ingvald Svinsaas og Asbjørn Øksendal. Dokumentarer spenner fra lokalhistoriske bøker fra ulike deler av landet til internasjonal historie, som en rekke bøker fra krigstida. 

De fleste bøkene er publisert i opplag på rundt 1000 eksemplarer, av og til 2-3000. Forlagets «bestselger» har fram til 2016 vært boka *Rinnans sønn*, skrevet av Henry Rinnans sønn Roar Baglemo.

Snøfugl forlag er medlem av Den norske forleggerforening. 

## Kilder
* «Hobby, arbeid og glede», *Norsk Tidend* nr 3 2016, side 22-23.

## Eksterne lenker
*Snøfugl forlag
Min f.d. familj

***Min f.d. familj*** er en svensk miniserie i tre deler fra 2004 regissert av Rickard Petrelius. Manuset ble skrevet av Jonas Frykberg. Norske Kirsti Eline Torhaug spiller den kvinnelige hovedrollen som Ylva.

## Innspillingsfakta
Serien ble spilt inn i Stockholm, Nynäshamn og København. 

## Handling
Den fraskilte kunstintendenten Tobias befinner seg midtveis i livet. Han bor sammen med sin 16-årige datter. Eks-hustruen kjemper med sitt nye liv, broren søker spenning i tilværelsen ved å være utro og datteren lengter etter å flytte hjemmefra. 

## Rolleliste
* Peter Engman - Tobias
* Kirsti Eline Torhaug - Ylva
* Paula Wik - Johanna
* Kalle Westerdahl - Anders
* Tanja Svedjeström - Louise
* Philomène Grandin - Graci
* Isabell Sollman- Liv
* Viktor Källander- Mats
* Donald Högberg - Einar
* Anna Pettersson- Carina
* Pierre Tafvelin - Gert
* Magnus «Mankan» Nilsson - Stig
* Kjell Lennartsson - Stanley

## Referanser


## Eksterne lenker
*
* ''Min f.d. familj'' i Svensk Filmdatabas
Maria Wern - de döda tiger

***Maria Wern - de döda tiger*** er en svensk kriminalserie i to deler fra 2016 regissert av Erik Leijonborg. Manuset ble skrevet av Fredrik T. Olsson. Politikvinnen Maria Wern ble skapt av forfatteren Anna Jansson. Filmen ble laget av Warner Bros. Entertainment Sverige i samproduksjon med TV4 AB, Gotlands Filmfond og Filmregion Stockholm-Mälardalen. Norske Kirsti Eline Torhaug spiller rollen som Martina.

## Handling
Legen og veldedighetsgeneralen Stefan Helmerson har blitt bortført mot sin vilje. Han dukker plutselig opp, dumpet ved en veikant, og svever mellom liv og død.

## Rolleliste
* Eva Röse - Maria Wern
* Allan Svensson - Hartman
* Erik Johansson - Sebastian
* Peter Perski - Arvidsson
* Ulf Friberg - Ek
* Tanja Lorentzon - Erika
* Oscar Pettersson - Emil Wern
* Matilda Wännström - Linda Wern
* Christopher Wollter - Stefan
* Annika Hallin - Ramona
* Ulf Eklund - Rune
* Jonatan Blode - Doktor Philipsson
* Jenny Ulving - Lisen
* Molly Sandström Sehlin - Agnes
* Per Graffman - Jonas
* Kirsti Eline Torhaug - Martina
* Göran Thorell - Ivarsson
* Eric Donell - Kenneth
* Sofie Persson - Anne

## Referanser


## Eksterne lenker
*
The Invisible

***The Invisible*** er en amerikansk thrillerfilm fra 2007. Filmen ble sluppet på kino i USA den 27. april 2007, og på DVD og Blu-ray den 16. oktober 2007. The Invisible er en remake av den svenske filmen, *Den osynlige,* som var basert på en roman med samme navn av Mats Wahl.

## Sammendrag
Nick Powell har planer om å hoppe av utdannelsen sin, og reise utenlands. Til tross for planene som hans kontrollerende mor, Diane, har lagt for ham. Hans beste venn, Pete Egan, blir mobbet av en annen tenåring, Annie Newton. Annies nærmeste venner er voldelige kriminelle, og kjæresten Marcus ble nylig prøveløslatt for flere lovbrudd. Nick forteller Pete om sine planer om å reise til London. Samme kveld raner Annie en smykke-butikk. Hun blir arrestert, og hun tror at Pete tystet på henne.

Annie og gjengen hennes prøver å banke en tilståelse ut av Pete. Han påstår at det var Nick som anmeldte henne til politiet, og han tror at Nick allerede sitter på fly til London. Pete vet ikke at Nick ombestemte seg om å reise. Når Annie og vennene hennes finner igjen Nick, blir han banket opp. Etterpå dumper de kroppen hans i skogen. Neste morgen går Nick til skolen. Men ingen kan se eller høre ham. Nick innser at han fremdeles lever, men er bevisstløs - og han har en ut-av-kroppen-opplevelse.

## Rolleliste
* Justin Chatwin - Nick Powell
* Margarita Levieva - Annie Newton
* Marcia Gay Harden - Diane Powell
* Chris Marquette - Pete Egan
* Alex O'Loughlin - Marcus
* Callum Keith Rennie – detektiv Brian Larson
## Eksterne lenker
*
Helgøy kraftverk

**Helgøy kraftverk** er et vannkraftverk ved Vanylvsfjorden i Vanylven kommune i Møre og Romsdal.

Det er et elvekraftverk som utnytter et fall i Strandaelva.

Installert effekt er 400 kW fra en peltonturbin. Årsproduksjon er 2 GWh.

## Referanser


## Kilder
* 
* NVE vannkraftdatabase
Atlantes

:***Atlantes''' kan også være [[Atlant|et arkitektonisk prydelement]].''

***Atlantes**' var en mektig trollmann kjent fra senmiddelalderens *[[chansons de geste]]*. Trollmannen bygde et slott av jern i Pyreneene for å holde innesperret de riddere og damseller han hadde tatt til fange, for å distrahere Ruggiero, en sarasensk ridder. Atlantes fryktet at Ruggiero ville komme til å konvertere til kristendommen og så hjelpe Karl den store mot de sarasenere hvis inntrengen han hadde sett i Skjebnenes Bok. 

I *[[Orlando furioso]]* bygger Atlantes et magisk slott fylt med illusjoner, i den hensikt å distrahere Ruggiero fra hva han hadde forutsett som den sikre undergang. Ruggiero blir senere satt fri av Bradamante, og etter mange prøvelser og erobringer blir han stamfar til en lang rekke helteskikkelser. Han dør senere forrådt, og slik bekreftes den skjebne som var ham spådd av Atlantes.
Sævareid kraftverk

**Sævareid kraftverk** er et vannkraftverk i Fusa kommune i Vestland.

Det er et elvekraftverk som utnytter et fall på 12 meter fra Henangervatnet til sjøen.

Installert effekt er 800 kW. Årsproduksjon er 3,8 GWh.

## Referanser


## Kilder
* 
* NVE vannkraftdatabase
Johan Snøfugl

**Johan Olsen Snøfugl** (født 30. april 1909 i Buvika i Sør-Trøndelag, død 13. mars 1984 i Melhus) var en norsk politiker, forfatter og pressemann.

Snøfugl var i yngre år bonde og politiker. Han representerte Bondepartiet, og var ordfører i Buvik kommune fra 1948 til 1950. Fra 1945 til 1949 var han varamann til Stortinget.

Han var en av dem som sto bak magasinet *[[Norges_Bygdeungdomslag#Bygdeungdommen|Bygdeungdommen]]* som ble startet i Trondheim i 1936, og han satt som redaktør i bladet fra 1938 til 1948. Der slapp han til både debutanter og etablerte forfattere. Han trykket kjente navn som Johan Falkberget, Tarjei Vesaas, Johan Bojer og Mikkjel Fønhus, mens folk som Kjell Aukrust, Guttorm Hansen og Herman Aune debuterte i bladet hans.

Som redaktør i *Bygdeungdommen* gikk han langt i å trosse de tyske okkupantenes retningslinjer, og utfordret dem blant annet ved å trykke minneord om falne norske soldater. Bladet ble stanset i årene 1943 - 1945.

Fra 1950 til 1965 var Johan Snøfugl redaktør i *[[Nordlands Folkeblad]]* i Mosjøen og *[[Ofoten Folkeblad]]* og *[[Nordlendingen]]* i Narvik. I 1964 etablerte han magasinet *Bygdebrevet*, der han var redaktør. Han skrev også i *[[Trønderbladet|Melhusbladet]]* fra 1979 til han døde i 1984.

Fra 1956 drev han eget trykkeri i Buvika, under navnet Bygdetrykk. Etter to år flyttet han denne virksomheten til Melhus. Sønnen Åsmund Snøfugl tok senere over trykkeri, og innlemmet dette i sitt Snøfugl forlag i 1972.

Johan Snøfugl nyttet begge målformer i sin publiseringsvirksomhet, og kom derfor til å få stor betydning for å etablere og hverdagsliggjøre nynorsk som avisspråk i distriktene der han arbeidet.

## Bibliografi
* *Med i fossen*, roman (1929)
* *Den gamle garden*, roman, første del av trilogi (1943)
* *Gjennom svartår og svolt* (1944 - nytt opplag 1989)
* *Du tok livet*, roman, andre del av trilogi (1945)
* *Det er din dag i dag*, fortellinger (1974)
* *Buvikboka : gards- og ættehistorie . Bind I* (1977)
* *Han kom frå havet*, roman (1977)
* *Vesle Per Våle* (1977)
* *Langdistanse-Morten* (1978)
* *Buvikboka : gards- og ættehistorie . Bind 2* (1980)
* *Det kom ein framand*, roman, tredje del av trilogi (1984)

## Priser
* 1979: Melhus kommunes kulturpris

## Referanser


## Eksterne lenker
* Om Johan Snøfugl på allkunne.no
Skeppsholmen (TV-serie)

***Skeppsholmen*** er en svensk dramaserie i 52 deler som ble vist på SVT1 fra 2002 til 2004. Serien handlet om familien Eldh, som drev et båtverft, og levde i en tilsynelatende idyll der flere generasjoner bodde under samme tak. Serien hadde flere regissører og manusforfattere. 

## Rolleliste (i utvalg)
* Catherine Hansson - Maggan Dahlberg
* Anki Lidén - Karin Eldh
* Lars Green - Nils Bjelke
* Jonas Falk - Torsten Eldh
* Henrik Norlén - Johan Eldh
* Anna Sise Andersson - Linda Eldh
* Felicia Armstrong	- Cissi Eldh
* Jonathan Armstrong - Rasmus
* Danilo Bejarano - Victor Marques
* Kirsti Eline Torhaug - Anna Sylvander

## Referanser


## Eksterne lenker
*
En liten tiger

***En liten tiger*** er en svensk kortfilm fra 2006 i regi av AnnaCarin Andersson. Manuset ble skrevet av Alex Haridi. Kirsti Eline Torhaug spiller rollen som Malin.

## Handling
Simon har to mødre som bor sammen og som kysser hverandre når naboene ikke ser.

## Rolleliste
* Fabian Bernhardson - Simon
* Margaretha Byström- Fru Brant
* Sarah Maya Jackson - Sykepleierske
* Happy Jankell - Elliot
* Anja Lundqvist - Kajsa
* Mikael Samuelson - Herr Eriksson
* Lena Strömdahl - Fru Grankvist
* Kirsti Eline Torhaug - Malin

## Referanser


## Eksterne lenker
*
Jutta Allmendinger

**Jutta Allmendinger** (født 26. september 1956 i Mannheim) er en tysk sosiolog og president for Wissenschaftszentrum Berlin für Sozialforschung. Hun er også professor ved Humbolt-universitetet i Berlin og Freie Universität i Berlin. Allmendinger er medlem av SPD. 

Da Tysklands president Joachim Gauck i juni 2016 meddelte at han ikke ville stille til valg i en ny periode, ble Allmendinger nevnt som en mulig kandidat for venstresiden i tysk politikk. 

## Referanser


## Eksterne lenker
* 
*
Ballangrudsæterhøgda

**Ballangrudsæterhøgda**, **Ballangrudhøgda** eller **Ballangrudkollen** er en ås nord for innsjøen Mylla, i Lunner kommune i Akershus.

## Fotnoter



## Referanser
Kommunestyrevalg i Stord

**Kommunestyrevalg i Stord** er en oversikt over kommunestyrevalg avholdt i Stord kommune i Vestland. Stord ligger i Sunnhordland.

## [[Kommunestyre- og fylkestingsvalget 2023|Kommunestyrevalget 2023]]

## [[Kommunestyre- og fylkestingsvalget 2019|Kommunestyrevalget 2019]]

I løpet av 2020 meldte Bente Bjelland (Ap), Katrin Innvær Ankervold (Ap) og Linda Grundtvig (FrP) seg ut av sine partier, og stod som uavhengige i kommunestyret. Siden har Bjelland og Ankervold meldt seg inn igjen i Arbeiderpartiet. Linda Grundtvig meldte seg inn i Høyre i februar 2022, og de er dermed største opposisjonsparti med syv representanter i kommunestyret.

I februar 2022 ble Nancy Aasheim (Sp) valgt til ny varaordfører etter at Jakob Bjelland (Sp) ble utnevnt til statssekretær i desember 2021.

## [[Kommunestyre- og fylkestingsvalget 2015|Kommunestyrevalget 2015]]

## [[Kommunestyre- og fylkestingsvalget 2011|Kommunestyrevalget 2011]]

## [[Kommunestyre- og fylkestingsvalget 2007|Kommunestyrevalget 2007]]
Etter 16 år med Arbeiderpartiets Magne Rommetveit som ordfører, ble det borgerlig styre med Liv Kari Eskeland (H) og Leif-Steinar Alfsvåg (KrF) som henholdsvis ordfører og varaordfører etter kommunestyrevalget i 2007. Arbeiderpartiet gikk kraftig tilbake, mens Høyre, Venstre og Senterpartiet gikk mest frem.

## Referanser
Leyla Luik

**Leyla Luik** (født 14. oktober 1985) er en estisk friidrettsutøver som konkurrerer i maraton. 

## Referanser


## Eksterne lenker
*
Besatt (film fra 1999)

***Besatt*** (originaltittel: **) er en dansk grøsser fra 1999 regissert av Anders Rønnow Klarlund. Manuset ble skrevet av Klarlund og Ola Saltin. Hovedrollene spilles av Ole Lemmeke og Udo Kier. 

## Handling
En rumener ankommer Københavns lufthavn. Han har ebolaliknende symptomer og blir innlagt på sykehus hos legen Søren. Mannen dør. Overlege Lyngfeldt klassifiserer dødsfallet som en rutinehendelse og sender liket tilbake til hjemlandet. Søren tror at rumeneren var smittet av et uidentifisert og dødelig virus. Sammen med sin kjæreste tar han første fly til Romania for å skaffe de nødvendige ryggmargsprøvene av liket. I København dukker også den gåtefulle tyskeren Vincent opp med en koffert full av molotovcocktailer. Mens han blir jaget av politiet, jager han selv en form for ondskap, som verken er ebola eller noen annen kjent sykdom.

## Rolleliste
* Udo Kier - Vincent
* Ole Lemmeke - Søren
* Kirsti Eline Torhaug - Sarah
* Ole Ernst - Bentzon
* Niels Anders Thorn - Jensen
* Jesper Langberg - Lyngfeldt
* Iben Hjejle - Berit

## Referanser


## Eksterne lenker
*
Streisand

**Streisand** er den fjerde og lengste konsertturneen til artisten Barbra Streisand (med hensyn til antall konserter). Denne turneen markerte første gang Streisand turnerte i Canada, og første gang hun spilte i Europa foruten England.

## Bakgrunn
Konsertturneen ble offentliggjort 12. juni 2006 etter at det ble spekulert på i månedsvis. Den første konserten ble holdt i Wachovia Center i Philadelphia. Billettprisene på noen av konsertene kunne bli på opptil 750 amerikanske dollar, og enda dyrere for VIP-billettene. Flere steder ble billettene solgt ut kort tid etter at de ble lagt ut for salg. Musikkgruppen Il Divo var med på turneen og sang tre låter med Streisand, samt tre låter fra sitt eget repertoar. Et orkester på 58 mann var også med henne.

De to konsertene i Sunrise i Florida ble spilt inn som en konsertfilm for TV-kanalen Showtime. Filmen ble også utgitt på DVD 28. april 2009 som en del av *Barbra Streisand: The Concerts*, som også inneholdt en TV-spesial fra Barbra Streisand in Concert-turneen og dokumentarfilmen *[[The Broadway Album#Putting It Together: The Making of The Broadway Album|Putting It Together: The Making of The Broadway Album]]*. TV-spesialen ble også sendt på CBS. Konsertalbumet *[[Live in Concert 2006]]* inneholdt liveopptak fra konsertene i New York, Washington, D.C. og Sunrise. Turneen var en av de mest solgte for 2006 ifølge *[[Billboard]]*.

## Sangliste
Konsertene ble delt inn i to akter. Akt 1 ble igjen delt opp av Il Divos sololåter, mens akt 2 inneholdt ekstranumre.

Det ble gjort små endringer på sanglisten underveis i turneen, men hun sang mye av de samme låtene. På noen av konsertene sang hun blant annet «Smile», «Nobody's Heart Belongs to Me» og «Where or When». Streisand fremførte «Happy Days Are Here Again» som en duett med Steve Bridges på noen av konsertene, mens på de andre sang hun den solo. Il Divos «Passera» ble fjernet fra sanglisten etter konsertene i New York. «Don't Rain on My Parade» ble sunget med to ulike sangtekster gjennom turneen, men på den første konserten sang hun begge to. Hun sang også «Stoney End» under noen konserter i 2. akt.

Følgende er sanglisten fra den siste konserten i Los Angeles:

### Akt 1
# «Funny Girl Broadway Overture»
# «Starting Here, Starting Now»
# «Down With Love»
# «The Way We Were»
# «Ma Premiere Chanson»
# «Evergreen (Love Theme from A Star Is Born)» (med Il Divo)
# «Unchained Melody» (kun Il Divo)
# «Unbreak My Heart» (kun Il Divo)
# «My Way» (kun Il Divo)
# «Come Rain Or Come Shine»
# «Funny Girl»
# «The Music That Makes Me Dance»
# «My Man»
# «People»

### Akt 2
# «Entr'acte»
# «The Music of the Night» (med Il Divo)
# «Carefully Taught/Children Will Listen»
# «Unusual Way»
# «What Are You Doing The Rest of Your Life»
# «George Bush Q&A skit»
# «Woman In The Moon»
# «Have I Stayed Too Long At The Fair?»
# «A Cockeyed Optimist»
# «Somewhere» (med Il Divo)
# «My Shining Hour»
# «Don't Rain on My Parade» (ekstranummer)
# «Happy Days Are Here Again» (ekstranummer)
# «Smile» (ekstranummer)

## Referanser


## Eksterne lenker
* Streisand: 2006 North American Concert Tour  (Barbra Archives)
* Streisand: 2007 Europe Concert Tour  (Barbra Archives)
Udamina

* Se Systematisk inndeling

***Udamina*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.

## Utseende
En middelsstor, avlang, lyst brunlig trebukk. Oversiden er nokså grovt og tett punktert med mørke punkter. Pronotum er tønneformet uten tenner på sidene. Antennene er tynne og otrent så lange som kroppen.

## Utbredelse
Arten er kjent fra Fransk Guyana og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Forsteriini Tippmann, 1960
******** Slekten *Udamina* J. Thomson, 1868
********* *[[Udamina leprieurii]]* J. Thomson, 1868

## Kilder
* Liste over slektene
* Katalog med utbredelsesdata 

## Eksterne lenker
* Bilder av arten 
*
Borråselva

**Borråselva** er en elv i Stjørdal kommune i Trøndelag. Den er en del av Gråelvas vassdrag og renner fra Ausetvatnet til Almovatnet. Elva er 7,3 kilometer lang. Den nedre delen av elva kalles også Fosselva.

Fallet mellom Ausetvatnet og Almovatnet ble allerede i 1622 utnyttet til å drive Borrås sag. Fallet i Borråselva er i dag ikke utbygd, men både Almovatnet og Ausetvatnet har vært regulert til kraftproduksjon i nærmere hundre år, som magasin for to kraftverk lenger ned i vassdraget. Buan-Almovatnet ble oppdemt og regulert i 1923. I 1926 ble Ausetvatnet regulert og Kaldåa overført til Ausetvatnet.

## Referanser
Vilm

**Vilm** er en øy i Østersjøen like sør for Rügen utenfor kysten av Tyskland. Øya er mindre enn 1 km², mens den er 2,5 km lang. 

## Historie
Det er funnet spor som tyder på at mennesker har vært på øya siden tidlig steinalder, ikke lenge etter at øya ble dannet etter siste istid. Slavere bygde et tempel på øya. Tidlig på 1800-tallet  ble det vedtatt en lov som gjorde det forbudt å hogge ned trær på øya, og den ble snart et feriested for aristokratiet. Den siste omfattende hogsten på øya var i 1527. På 1900-tallet var øya et populært feriested, men i 1959 stengte DDR øya for almenheten, og bygde elleve gjestehus som skulle benyttes av embetsmenn. 

To dager før gjenforeningen av Tyskland i oktober 1990, gjorde regjeringen øya og de omliggende områdene om til et vernet område.
## Referanser
Kvalifisering til Håndball-VM 2017 for menn (EHF)

**Kvalifisering til [[Håndball-VM 2017 for menn]] (EHF)** foregikk fra 4. november 2015 til 15. juni 2016. Lagene som ikke kvalifiserte seg til Håndball-EM 2016 og de 12 dårligst rangerte nasjonene i europamesterskapet konkurrerte om 9 ledige plasser i verdensmesterkapet. Vertsnasjonen Frankrike var automatisk kvalifisert.

I den første runden ble de 22 lagene som ikke deltok i europamesterskapet delt inn i seks grupper. Gruppevinnerne avanserte til en playoff, der de sammen med de 12 lagene fra europamesterskapet ble satt opp mot hverandre over to kamper.

## Første kvalifiseringsrunde
Trekningen ble foretatt 17. juni 2015.

### Gruppe 1

----

----

----

----

----

### Gruppe 2

----

----

----

----

----

### Gruppe 3

----

----

----

----

----

### Gruppe 4
Lagene ble enige om å spille denne gruppen som en miniturnering på ett sted. Trekningen avgjorde at Israel ble vertskap.

----

----

### Gruppe 5

----

----

----

----

----

### Gruppe 6

----

----

----

----

----

## Playoff
De seks lagene som avanserte fra den første runden og de 12 lagene som endte utenfor topp-3 under Håndball-EM 2016 for menn deltok i en playoff om de 9 plassene i Håndball-VM 2017 for menn.

### Trekning
Trekningen ble foretatt 31. januar 2016 i Kraków i Polen. Lagene ble seedet i to potter, der lagene fra pott 1 (seedet) ble trukket mot lagene fra pott 2 (useedet).

;Noter

### Oversikt
Første kamp ble spilt 10.–12. juni 2016, mens andre kamp ble spilt 15. og 16. juni 2016.

|}

### Kamper

*Sverige vant 54–46 sammenlagt.*
----

*FYR Makedonia vant 56–55 sammenlagt.*
----

*Polen vant 51–46 sammenlagt.*
----

*Russland vant 58–41 sammenlagt.*
----

*Ungarn vant 56–50 sammenlagt.*
----

*Island vant 46–44 sammenlagt.*
----

*Slovenia vant 51–47 sammenlagt.*
----

*52–52 sammenlagt. Belarus vant på [[bortemålsregelen]].*
----

*Danmark vant 58–47 sammenlagt.*

## Referanser


## Eksterne lenker
* 
*Eurohandball.com
Hokkekō

**Hokkekō** (japansk: 法華講) eller **Hokkekō shū** (法華講衆), «Lotusgruppen», er en verdensomspennende lekmannsbevegelse som er tilknyttet skolen Nichiren Shōshū i japansk nichirenbuddhisme.

Bevegelsens symbol er den japanske tranearten *Tsuru*.

Bevegelsen sporer sin opprinnelse tilbake til tre disipler av Nichiren (1222–1282) som led martyrdøden under *Atsuharaforfølgelsen* i 1279. Forfølgelsen førte til at Nichiren oppførte maṇḍalaet Dai-Gohonzon den 12. oktober 1279. Maṇḍalaet er skrevet med logografer på sanskrit og kinesisk på en midtstokkstamme av japansk kamferved.

En senere tradisjon fra mellom 1726 og 1829 hevder bevegelsen er etterkommere av de som beskyttet maṇḍalaet.

## Referanser




## Kilder
*

## Eksterne lenker
*
Dagny Bjørnson Sautreau

**Dagny Bjørnson Sautreau** (født **Bjørnson**; 1876–1974) var det yngste og lengstlevende barnet av dikteren Bjørnstjerne Bjørnson og Karoline Bjørnson. Hun er også kjent som **Dagny Langen** og  **Dagny Sautreau**.

## Liv
I 1871 fikk Bjørnstjerne og Karoline Bjørnson en datter som de kalte Dagny, men hun døde allerede året etter, bare 9 måneder gammel. Da de fikk sitt siste barn i 1876, fikk også denne datteren navnet Dagny. Hun vokste opp delvis på Bjørnsons gård Aulestad, og delvis i utlandet hvor Bjørnson oppholdt seg lenge av gangen, særlig i Paris. I en alder av 19 år giftet hun seg med Albert Langen, som var Bjørnstjerne Bjørnsons tyske forlegger og også redaktør for det tyske satiriske tidsskriftet *[[Simplicissimus]]* i München. 

Dagny og Albert Langen fikk sønnene Arne Bjørnson-Langen (1897–1982) og Albert Bjørnson-Langen (1898–1988). Dagnys bror Einar Bjørnson giftet seg med Albert Langens yngre søster Elsebeth; de fikk en datter som fikk navnet Dagny etter sin faster, og som i familien ble kalt «Lille-Dagny». I 1923 giftet «Lille-Dagny» seg for øvrig med tegneren Olaf Gulbransson, som tilhørte redaksjonen i *Simplicissimus*.

Etter å ha blitt separert fra Albert Langen flyttet Dagny Bjørnson Langen til Paris, hvor hun var mesén for det satiriske tidsskriftet *[[Le Témoin]]*, redigert av Paul Iribe. I Paris traff hun den franske litteraten Georges Sautreau (1875–1952), og giftet seg med ham på Aulestad i 1913. Georges Sautreaus slekt var bønder fra Bourgogne, men faren var blitt kjøpmann i Paris og tjente seg rik. Sønnen hadde fått en god utdannelse og var blitt litterat. Karoline Bjørnson bodde i mange år hos datteren og svigersønnen i Paris om vinteren.

Etter morens død i 1934 ryddet Dagny Bjørnson Sautreau opp i farens manuskripter, som hun gjennomgikk sammen med litteraturhistorikeren Francis Bull. Hun skjenket dem senere til Universitetsbiblioteket i Oslo. I 1937 utga hun farens brevveksling med Christen Collin (*Bjørnstjerne Bjørnsons og Christen Collins brevveksling 1889–1909*).

## Referanser


## Litteratur
* Øyvind Anker: *Boken om Karoline*. Oslo: Aschehoug, 1982
Seven Days in the Sun EP

***Seven Days in the Sun EP*** er en musikk-EP med Askil Holm. EP'en ble utgitt i 2002.
## Sporliste
# «Seven Days in the Sun» (Askil Holm/Martin Hagfors)
# «Wonderland» (A. Holm/M. Hagfors)
# «Moonlanding» (A. Holm)
# «Safe Embrace» (A. Holm)
# «Trampoline» (A. Holm/M. Hagfors)
# «Soundtrack in His Eyes» (A. Holm)

## Medvirkende
### Musikere
* Askil Holm - sang, gitarer, keyboard, sampler, perkusjon, tekniker, produsent, art direction, arrangement, låtskriver
* Bård Ingebrigtsen - gitarer, kor
* Daniel Hovik - piano, synth, keyboard
* Morten Strøm - bass, gitar
* Sander Stedenfeldt Olsen - piano, orgel, mellotron, keyboard, sampler 
* Freddy Bolsø - trommer, perkusjon
* Sveinar Hoff - trommer, perkusjon
* Even Granås - perkusjon
* Bjarte Ludvigsen - perkusjon, keyboard, produsent, tekniker, mastering  
* Øyvind Brandtsegg - trommeprogrammering 
* Lasse Tronstad - trompet 
* Silje Vehm - vemotron 
* Ole Jørgen Melhus - trombone
* Anne Marte Strøm - cello
* Kjell Are Strøm - fløyte
* Kine Wallum - fløyte 
* William Hut - bakgrunnvokal
### Øvrige medvirkende
* Lars Lien - produsent, tekniker
* Christer Hjelmeland - tekniker 
* Martin Hagfors - låtskriver 
* Bår Stenvik - arrangement
* Kim Ramberghaug - fotograf
* Lars Martin Kræmer - fotograf
* Kjetil Bendiksen - fotograf, art direction

## Eksterne lenker
* Seven Days in the Sun EP
The Boy with the Boomerang

***The Boy with the Boomerang*** er en musikk-EP med Askil Holm. EP'en ble utgitt i februar 2001 på plateselskapet Machine Machine Records. I 2013 ble den gjenutgitt digitalt på plateselskapet Apache Records.

## Sporliste
# «The Boy with the Boomerang» (Askil Holm)
# «Anymore» (A. Holm/Bård Ingebrigtsen)
# «In That Play» (A. Holm)
# «Sleep on Air» (A. Holm/B. Ingebrigtsen)
# «By Doorway» (A. Holm)

## Medvirkende
### Musikere
* Askil Holm - sang, gitarer, keyboard, låtskriver, produsent
* Bård Ingebrigtsen - gitarer, kor, låtskriver
* Morten Strøm - bass, kor
* Daniel Hovik - tangenter, kor
* Sveinar Hoff - trommer, kor
* Sigrid Eggen - sang, kor

### Øvrige medvirkende
* Lars Lien - produsent
* Bår Stenvik - tekniker, arrangement

## Eksterne lenker
* The Boy with the Boomerang
Jerusalem (andre betydninger)

**[[Jerusalem]]** er en by i det historiske landskapet som er kjent som Judea og som Israel, men har også andre betydninger:

## Midtøsten
*Kongeriket Jerusalem, et kongerike i Midtøsten 1099 – 1291
*Jerusalem-distriktet i Israel
*Jerusalem guvernement i Palestina
*Jerusalem sandsjak, en osmansk, administrativ region 1872–1917

## Patriarkater
*Det armenske patriarkatet Jerusalem
*Det latinske patriarkatet Jerusalem

## Kunst
*«Jerusalem» (hymne), av William Blake og Hubert Parry, også kalt «And Did Those Feet in Ancient Time»
**[[Jerusalem (roman)|Jerusalem]]* (roman), av Selma Lagerlöf
**Jérusalem*, en opera av Giuseppe Verdi
*Jerusalem (band), et svensk, kristent hardrockband
*Jerusalem, et britisk hardrockband
*Jerusalem, en svensk film fra 1996
Waka (poesi)

**Waka** (japansk: 和歌, tidligere skrevet 倭歌) eller **Yamato-uta** (大和歌), er en type poesi som finnes i klassisk japansk litteratur. Waka er skrevet på japansk, i motsetning til kanshi som er dikt som er skrevet av japanske poeter i Wenyan eller klassisk kinesisk.

## Litteratur
*Brower, Robert H., and Earl Miner, *Japanese Court Poetry*, Stanford University Press, 1961. ISBN 0-8047-1524-6 pbk
Rovde kraftverk

**Rovde kraftverk** er et vannkraftverk i Vanylven kommune i Møre og Romsdal.

Det er et elvekraftverk som utnytter et fall på 30 meter i Vedeldselva.

Installert effekt er 50 kW. Årsproduksjon er 0,1 GWh.

Kraftverket er nabo til Vedeld kraftverk. Det er bygget i forbindelse med vannuttak til et settefiskanlegg.

## Referanser


## Kilder
* 
* NVE vannkraftdatabase
Som man ropar

***Som man ropar*** er en svensk krimserie i tre deler fra 1988 regissert av Lars-Göran Pettersson. Han skrev også manuset, som var basert på Stieg Trenters roman *Som man ropar* fra 1944. Serien ble produsert av SVT2. Norske Unni Kristin Skagestad spiller den kvinnelige hovedrollen som Katja.

## Rolleliste
* Tomas Norström - Gerard Andersson
* Unni Kristin Skagestad - Katja 
* Percy Brandt - Sjefsredaktøren 
* Thorsten Näslund - Göran Knallius 
* Marie Olofsson - Sekretæren 
* Thomas Widman - Johnne Gilling, kodeeksperten 
* Göran Engman - Harry, skogvokteren 
* Catherine Jeppsson - Hans hustru 
* Willie Andréason - Alfred Andersson, handelsmannen 
* Holger Tångström - Hans kamerat
* Hans Mosesson - Kjellberg, førstebetjent
* Bo Lindström - Ellis Jahnbäck, pølseselger

## Eksterne lenker
*
* ''Som man ropar'' i Svensk Filmdatabas
Melissa (Orlando innamorato/furioso)

***Melissa*** er en fiktiv god trollkvinne i Matière de France. 

I *[[Orlando Furioso]]* er hun viktig for kjærlighetsforholdet mellom Ruggiero og Bradamante, som hun har bestemt seg for skal en gang gifte seg. Hver gang deres forhold er truet, fører hun dem sammen igjen. 

Melissa fortryller Ruggieros og Bradamantes etterkommere og spår deres fremtid. Når Ruggiero har falt som offer for Alcinas fortryllelser, kommer hun til hans regning og gir ham tilbake minnet om sin kjærlighet til Bradamante, og befrir ham fra den forhekselse som holder ham fanget på Alcinas øy. Senere taper Ruggiero en kamp om hvem som skal vinne Bradamantes hånd; dypt ulykkelig trekker han seg tilbake inn i skogene for å sulte seg selv ihjel. Melissa finner ut av hans ulykke og åpenbarer sannheten for ham: at han ikke tapte kampen mot en rival, men mot Bradamante; derfor er det ingen grunn til at bryllupet ikke  skulle finne sted.

## Litteratur
**Orlando Furioso*, prose translation by Guido Waldman (Oxford, 1999). ISBN 0-19-283677-3.
**Orlando Furioso*, verse translation by Barbara Reynolds in two volumes (Penguin Classics, 1975). Part one (cantos 1-23) ISBN 0-14-044311-8; part two (cantos 24-46) ISBN 0-14-044310-X. Part one has since been reprinted.
**Orlando furioso* ed. Marcello Turchi (Garzanti, 1974)
**Orlando Furioso: A Selection* ed. Pamela Waley (Manchester University Press, 1975)
Beamish Museum

**Beamish Museum** er et friluftsmuseum nær byen Stanley i County Durham, i England. Museets formål er å ta vare på eksempler fra hverdagslivet i by og bygd i Nordøst-England, fra industrialiseringens høydepunkt tidlig på 1900-tallet. I 1958 ble det foreslått å etablere et slikt museum og i 1970 ble det etablert på Beamish. På museumsområdet finnes både originale bygninger så vel som kopier, en stor samling gjenstander, kjøretøyer og annet utstyr, samt husdyr. Museet har mottatt flere priser siden det åpnet for publikum på sitt nåværende museumsområde i 1972, og markedsfører seg som «Det levende muséet i nord-England» *(The Living Museum of the North)*.

Muséet omfattet bl.a.

* En bygate som gjenskaper en nord-engelsk småby på 1950-tallet (åpnet i 2022).
* En by. Museets byavdeling ble åpnet i 1985 og viser viktorianske bygninger i et bymiljø fra 1913.
* En gruveby. Museet har store samlinger fra gruvevirksomheten, bl.a. Mahogany-gruven, en kullgruve som var på museets område.
* Bondegårder. En bondegård som fantes innenfor området ble gjenoppbygd slik den var midt på 1800-tallet med hestevandring og dampdrevet treskemaskin.Museet har to bondegårder som representerer tradisjonelle nordøstengelsek gårder og bevarer lokale husdyrraser som Durham Shorthorn-fe, Clydesdale-hester samt Cleveland Bay-arbeidshester, Dales-ponnier, Teeswater-får og Saddleback-svin. 

## Referanser


## Kilder
* NewcastleGatehead: Beamish Museum: The Living Museum of the North Besøkt 4. januar 2025
* This is Durham: Five Facts About Beamish Museum (publisert 7. februar 2020) Besøkt 4. januar 2025

## Eksterne lenker

* Offisielt nettsted
Spenserstrofe

**Spenserstrofe** er en bunden versform som ble oppfunnet av engelskmannen Edmund Spenser og benyttet første gang i hans episke verk *[[The Faerie Queene]]* (1590-96). Hver strofe består av ni verserader. De åtte første er skrevet på et femfotet jambisk, et såkalt jambisk pentameter, og følges av en frittstående avsluttende alekandrinsk verserad med ytterligere en jambe, et jambisk heksameter, med en typisk takthvile etter den tredje jamben. Rimskjemaet for verseradene er «ababbcbcc».

## Noen andre brukere
Spensers verseform var lenge ubrukt av andre, men ble gjenopptatt av flere kjente poeter i 1800-tallets britiske romantikk. Blant dem kan nevnes:
* Lord Byron i *Childe Harold's Pilgrimage*
* John Keats i *The Eve of St. Agnes*
* Percy Bysshe Shelley i *The Revolt of Islam* og *Adonais*
* William Wordsworth i *The Female Vagrant*, som inngikk i Lyrical Ballads
* Alfred Tennyson i første del av *The Lotos-eaters and Choric Song*
Kurt Nilsen Live

***Kurt Nilsen Live*** er et livealbum med Kurt Nilsen, utgitt 17. juni 2013. Albumet ble innspilt på Koengen i Bergen 16. mai 2013.
## Sporliste
# «Hate How You Say Goodbye»(Kurt Nilsen/John Erik Soltvedt/Knut Glesnes/Christer Unneland)
# «Reality Kicks In» (Kurt Nilsen/Jørn Dahl/Eirik Grønner)
# «Push Push» (Kurt Nilsen/Eirik Grønner)
# «All You Have to Offer» (Kurt Nilsen/Dag Ove Nilsen)
# «Lost Highway» (Leon Payne)
# «Rise to the Occasion» (Kurt Nilsen)
# «Kom igjen» (Magnus Grønneberg)
# «Du sa» (Kurt Nilsen/Eirik Grønner)
# «Inni en god periode» (Kurt Nilsen/Eirik Grønner)
# «Whiskey Lullaby» (Bill Anderson/Jon Randall)
# «I Won't Back Down» (Tom Petty/Jeff Lynne)
# «Here She Comes» (Kurt Nilsen/Dag Ove Nilsen/Geir Johannessen)
# «She's So High» (Tal Bachman)
# «Never Easy» (Kurt Nilsen)
# «My Street» (Kurt Nilsen)
# «Beautiful Day» (Bono/U2)

## Medvirkende
### Musikere
* Kurt Nilsen - sang, gitarer, låtskriver
* Tommy Kristiansen - gitarer, kor
* Truls Hval - gitarer, kor
* Lars Christian Folkvord - bass, kor
* Erik Sortdal - tangenter, kor
* Bjørn Sæther - trommer, kor
* Åge Aleksandersen - sang og gitar på *Lost Highway*
* Skjalg Raaen - gitar 
* Magnus Grønneberg - sang og gitar på *Kom igjen* OG *My Street*
* Siri Vølstad Jensen - sang på *Whiskey Lullaby*
* Alejandro Fuentes - sang og gitar på *I Won't Back Down*
### Øvrige medvirkende
* Jørn Dahl - produsent, låtskriver
* Eirik Grønner - låtskriver
* Knut Glesnes - låtskriver
* Christer Unneland - låtskriver
* Rich Lowe - tekniker, miksing
* Hans-Olav Strand - tekniker, miksing
* Björn Engelmann - mastering, tekniker 
## Eksterne lenker
* Kurt Nilsen Live
Paroricopis

* Se Systematisk inndeling

***Paroricopis*** er en liten slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
Epicastini er nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige.

## Utbredelse
Slekten er bare kjent fra Bhutan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Epicastini J. Thomson, 1864 eller Desmiphorini
******** Slekten *Paroricopis* Breuning, 1958
********* *[[Paroricopis latefasciatus]]* Breuning, 1958

## Kilder
* Liste over slektene
* Katalog med utbredelsesdata 

## Eksterne lenker
*